Russland-Thoresen tjener mer enn NHL-Zucca
- Det er bare å se på likningen min og dele på tolv. Jeg har til salt i maten, og jeg vil tjene litt mer nå, faktisk. Men det betyr ingenting for meg, og heller ikke for Mats (Zuccarello), sier Patrick Thoresen til VG. Det er svaret hans på spørsmål om hvor mye han tjener som ishockeyspiller i SKA St. Petersburg i den Russland-baserte ligaen KHL, og om han «egentlig» tjener mer enn Norges eneste NHL-spiller, Mats Zuccarello (27).Ole-Kristian Tollefsen (30) fortalte nylig i et intervju med Expressen at månedslønnen hans som kaptein for Karlstad-klubben Färjestad er 210 000 svenske kroner. Det vil si i 190 000 norske kroner, eller snaut 2,3 millioner i året. - Jeg er stolt av min karriere og er ikke flau over lønnen, svarer Tollefsen på direkte spørsmål fra avisen, og tilføyer til at han tror det er typisk skandinavisk ikke å ville snakke om egen inntekt. Hockeybloggen: Alle tiders sjanse for Stavanger Mats Zuccarello (27) undertegnet tidligere i sommer en ny ettårskontrakt med NHL-klubben New York Rangers. Siste sesong tjente han 1,150 millioner dollar, neste sesong vil han motta 3,5 millioner. Fra drøyt syv til 21,6 millioner kroner. En lønnsøkning på 14 millioner. Før Zuccarello må betale skatt til innkreverne i USA.- Det er kjempebra for ham, og for meg. Vi tjener mye penger på det vi holder på med. Det er en klisjé. Men man føler meg privilegert som får lov til å tjene så store penger på noe man elsker, sier Patrick Thoresen. Norges skattelister for 2012 viste at han tjente drøyt 20 millioner kroner i SKA St. Petersburg. Det samme viste en oversikt i sports.ru i fjor (3,3 millioner dollar/20,3 millioner norske kroner). Det ga Patrick Thoresen 10. plass på listen over KHLs best betalte spillere. Den ble toppet av hans lagkamerat Ilja Kovaltsjuk: 63,5 millioner kroner. Patrick Thoresens formue var oppgitt til 30 millioner for to år siden. Neste år vil han totalt ha tjent over 60 millioner de tre siste sesongene i St. Petersburg, som går for å være KHLs rikeste klubb. I sommer undertegnet han en ny ettårs kontrakt med SKA St. Petersburg, som gir ham «litt mer» i årslønn. Kvalifisert gjetting: Det samme som rekkekamerat Roman Cervenka: 3,9 millioner dollar/24 millioner norske kroner.Patrick Thoresen forteller at han betaler 13 prosent skatt av den i Russland, og at han betaler formueskatt til Norge - i tillegg «til noen andre ting». Etter skatt på 24 millioner sitter han igjen med 20,9 millioner, det vil si 1,7 millioner kroner i måneden. Til sammenlikning er topplønnen for en landslagsspiller i en norsk klubb rundt 700 000 kroner per sesong. - Det er beintøft å være her. Ikke alle ville klart å bo her og leve slik vi gjør, blant annet med all reisingen, sier Patrick Thoresen med tanke på kona Monica og barna Mathilde og Fabian - og bortekamper seks-syv tidssoner mot øst. Ikke fordi han føler behov for å rettferdiggjøre at han er en av Norges desidert best betalte idrettsutøvere. I likhet med Ole-Kristian Tollefsen sier han at han «ikke skjemmes» over å tjene det han gjør.- Noen er villig til å betale. Det er slik markedet er, sier Patrick Thoresen. Han fyller 31 år om et par måneder (7. november). Torsdag starter han sin sjette sesong i KHL, hjemme mot Jonas Holøs' Lokomotiv fra Jaroslavl. - Patrick har et stort navn her i Russland. Mye større enn folk hjemme (i Norge) er klar over. Alle vet hvem Patrick Thoresen er. Rekken hans (svenske Mårtensson og tsjekkiske Cervenka) var sammen med (mesterlaget) Metallurg Magnitogorsks beste, den beste i hele KHL forrige sesong, sier Jonas Holøs (27) til VG. Norges backbauta, som er klar for sin andre KHL-sesong, forteller også at Lokomotiv Jaroslavls massør spør ham om han kan ta med en av Patrick Thoresens køller tilbake fra samlinger med ishockeylandslaget. - Han har kjempestatus, understreker Jonas Holøs som har fått Sveits' tidligere landslagstrener Sean Simpson som sjef foran denne sesongen.Holøs betaler også 13 prosent skatt av sin inntekt til Russland, men oppgir ikke netto skattbar inntekt til Norge. Holøs «har ikke så veldig lyst» til å fortelle hvor stor den er, bortsett fra at han klarer seg godt og «er stolt» av den. - Det er bedre betalt enn i Sverige, men min lønn kan ikke måle seg med Thoresens, sier Jonas Holøs som tidligere har spilt i NHL for Colorado Avalanche og i Sverige for toppklubbene Färjestad og Växjö. Holøs & co slo ut Thoresens SKA i sluttspillet (4-1 i kamper, best av syv) forrige sesong. Det var en sensasjon. Foran premieren 4. september er det snakk om revansj. KHLs rikeste klubb «skal» vinne mesterskapet hver sesong, men har ennå ikke maktet det. - Det er jo helt sjuk. Jeg skulle jo bare ta én sesong her, sier Patrick Thoresen om det faktum at han har «overlevd» så mange år i ligaen som er beryktet for måten klubbeierne behandler spillerne på.Patrick Thoresen gjorde suksess umiddelbart da han kom til Salavat Juljajev i KHL fra sveitsiske Lugano i 2009. I 2011 gikk han til SKA St. Petersburg etter å ha vunnet sluttspillet - Gagarin Cup - med Salavat Juljajev under trener Vjatsjeslav Bykov (54), hans nye sjef i SKA foran denne sesongen. - Jeg har overlevd i fem år, og jeg har gjort det i toppklubber. Jeg har beholdt topposisjonen min. Det betyr at jeg har gjort noe rett, sier Patrick Thoresen. Han vil starte sesongen som han avsluttet den forrige, i rekke - en super-rekke - med svenske Tony Mårtensson (34) og tsjekkiske Roman Cervenka (28). SKA er forsterket med tre toppspillere: Russlands VM-gullvinnere Anton Belov (back) og Jevgenji Dadonov (løper), samt Sveriges OL-finalist og VM-spillere Jimmie Ericsson.Patrick Thoresen brakk ankelen før jul og rakk så vidt å bli spilleklar til Sotsji-OL i februar, men ville ikke risikere et nytt skadeavbrekk ved å stille opp for Norge i VM i Minsk i mai.Patrick Thoresen (født 7. november 1983) har spilt for Moncton Wildcats og Baie-Comeau Drakkar i den kanadiske juniorligaen, Mörrum på nivå 2 i Sverige, toppklubben Djurgården, Edmonton Oilers og Philadelphia Flyers i NHL, Lugano i Sveits, Salavat Juljajev og nå SKA St. Petersburg i Russland. Han var bare 15 år gammel da han debuterte som A-lagsspiller i den norske toppserien for Hamar-klubben Storhamar. I 2012-VM ble han mesterskapets nest beste målpoengjeger bak Russlands Jevgenij Malkin med 18 målpoeng (7 mål/11 målgivende pasninger). Patrick Thoresen er gift med Monica. Paret har to barn, Mathilde og Fabian. Faren Petter (53) er trener for Stavanger Oilers, broren Steffen (29) spiller for Lørenskog og var med i VM i mai. - Jeg prøvde å prikke en formtopp til OL. Jeg gjorde nok det som var riktig, men den kom ikke. Den slo inn i sluttspillet for SKA i stedet, sier han. - Jeg ville starte en ny sesong i best mulig form. Derfor sa jeg nei til VM. Jeg ville komme godt forberedt til treningsleiren med SKA i juli, forklarer sønnen til Stavanger-trener Petter Thoresen. Det gjorde han. Testresultatene hans var blant de beste under klubben første samling i Polen i midten av juli. Patrick Thoresen forbedret sin tid på den såkalte Cooper-testen med 40 sekunder. Han mener det er «respektabelt for en 30-åring». - Jeg må ha god utholdenhet, det er der jeg må være god. Skøyte-ferdighetene mine er ikke ekstreme, ikke som Erik Karlssons (svensk NHL-back). Jeg er litt mer keitete, sier Patrick Thoresen.- Kommer til å spille for Norge i VM i Tsjekkia i mai neste år? - Ja, så lenge jeg er skadefri, er det gøy å være med på landslaget. Det er ikke noe å lure på, svarer Patrick Thoresen. Han ble VMs nest beste målpoengjeger etter Russlands NHL-stjerne Jevgenji Malkin for to år siden. Patrick Thoresen har spilt for Edmonton Oilers og Philadelphia Flyers i NHL. Verdens beste liga er imidlertid etter all sannsynlighet et avsluttet kapittel for en av Norges beste ishockeyspillere gjennom tidene. På spørsmål om han vil ha motivasjon til å spille to-tre-fire år til i utlandet, svarer Thoresen - som 15 år gammel seriedebuterte for Storhamars A-lag - «det er det, da».Tobarnsfaren vedgår at det er tøft bare «å få litt» av mai hjemme i Norge, sommerferie i juni - før det er på'n igjen med SKA St. Petersburg. Datteren Mathilde skal begynne på ungdomsskolen - i Norge - om to år. - Vi får se hva som skjer. Familien skal i alle fall tilbake til Norge. Jeg kan kanskje pendle et par-tre år. Jeg vet ikke, jeg tar ett år av gangen, sier Patrick Thoresen til VG. PS! SKA St. Petersburg har spilt 12 treningskamper foran seriestarten, de tre siste mot Severstal (hjemme 28.8), HC Sotsji (hjemme 29.) og det nye finske KHL-laget Jokerit (Helsinki 31.) Etter åpningskampen mot Lokomotiv Jaroslavl torsdag 4. september, spiller SKA to hjemmekamper til mot det nye KHL-laget HC Sotsji lørdag og landslagskeeper Lars Haugens Dinamo Minsk mandag.
Patrick Thoresen (30) tjener like mye i måneden som landslagskaptein Ole-Kristian Tollefsen gjør i året og mer - netto - enn Mats Zuccarello med sine 21 millioner i New York Rangers kommende sesong. landslagskaptein Ole-Kristian Tollefsen gjør i året og mer - netto - enn Mats Zuccarello med sine 21 millioner i New York Rangers kommende sesong.